Р Е П У Б Л И К А   Б Ъ Л Г А Р И Я
Н А Р О Д Н О  С Ъ Б Р А Н И Е
			 						Проект

ЗАКОН
ЗА  ДОПЪЛНЕНИЕ НА 
ЗАКОНА ЗА ОПАЗВАНЕ НА 
ЗЕМЕДЕЛСКИТЕ ЗЕМИ

 	§ 1.  В  § 27, ал. 1 от преходните и заключителните разпоредби на Закона за изменение и допълнение на Закона за опазване на земеделските земи (ДВ, бр. 39 от 2011 г.) накрая се добавя „като дължимите  и неплатени до влизането в сила на този закон такси се определят  от Министерския съвет - за земеделски земи, които не са от общинския поземлен фонд, съответно  от общинския съвет - за земеделски земи от общинския поземлен фонд.”
	§2. Този закон влиза в сила 3 дни след обнародването му.

		ВНОСИТЕЛИ:

М О Т И В И
към законопроекта за  допълнение на
Закона за опазване на земеделските земи
С ДВ бр.39/2011 год. са обнародвани измененията и допълненията на Закона за опазване на земеделските земи. Част от тези промени касаят производствата по промяна предназначението на земеделските земи и следващите се за заплащане такси по тези производства. До влизане в сила на тези промени таксите се заплащаха по тарифа определена от Министерски съвет. След промяната таксите в зависимост от земите се заплащат или по тарифата определена от Министерски съвет, или по определената от общинския съвет такса.  В параграф 27 от преходните и заключителните разпоредби на изменението и допълнението отразено в същия ДВ е прието, че  недовършените процедури се приключват по досегашния ред и е дадена дефиниция  за недовършени процедури. 
Налице са обаче  случаи,   при които започнали процедури  обхващат по – голям брой  или по - големи по площ  земеделски земи. Именно  този по – голям брой или по – големи по площ земеделски земи предполагат  и предопределят започналите процедури да бъдат  разделяне на отделни етапи, фази или други такива.  Разпоредбата на закона обаче не е категорична и дава възможност  всички тези етапи, фази или др.  да се третират като  част от една цялостната процедура. А една  такава фаза или етап сама по себе си може да е  по мащаб повече от едно отделно искане направено за смяна предназначение на дадена земеделска земя. Съобразно така  изложеното се поставя в по неизгодна ситуация съответната Община.    Инвеститорът или собственика на имота така или иначе заплащат определената такса.  В процедурата по  промяна предназначението действаща преди изменението и допълнението на Закона  такса в полза на Общината не е предвидена. Едва с промяната и влизане в сила на изменението и допълнението  такава се предвижда. Както  бе спомената по – горе този по дълъг процес при определени случаи е продиктуван от по – големия брой  или по – големите по площ земеделски земи.  Смяната на предназначението на тези земи е същите  за в бъдеще да се използват с друга цел – логистична, производствена или друга търговска цел. Това от своя страна / особено при по – големи площи/  е неизбежно свързано с изграждането на инфраструктура – пътища, канализация, ел. захранване, газификация и други такива  в самите или около тези площи. Не е възможно и няма как да се промени предназначението и да не се изгради една такава инфраструктура.  В тази насока е и другото неблагоприятно положение на Общините. С промените в закона отразени в ДВ бр.39/ 2011 год. – чл.30 ал.4 се предвиди Общините да не заплащат такси при промяна предназначението на земеделските земи в обекти представляващи публична  собственост. Пътищата и други части от инфраструктурата за която бе отбелязано по – горе са именно обекти публична собственост. Или приемайки, че една процедура включваща  по – голям брой или по – големи на площ земеделски земи и разделена на отделни етапи, фази и други такива е вече започнала такава в насока дължимите такси изправяме Общините пред невъзможността да се възползват от благоприятната за тях разпоредба  на чл.30 ал.4. За промяната  ще бъдат начислявани   непосилни за възможностите  на Общините такси, с оглед на това, че това е част от започната и недовършена поетапна процедура. Тези такси ще бъдат  дължими  независимо от срока и периода на реализация на проектите.  А в условията на криза разпоредбата на чл.30 ал.4  е една доста добра и блогоприятна възможност за тях. Като към това прибавим и възможността при тях да влизат и таксите от инвеститорите или собственици на земеделски земи подали документи за смяна предназначението на  тези земи  разбираме колко е важно да се допълни § 27 ал.1 от преходните и заключителни разпоредби на Закона за опазване на земеделските земи / ДВ бр.39 от 2011 год./ само относно начина на определяне на таксите при заварени правоотношения и то само за неплатени такси. А самата процедура при недовършени производства и свързаните с действащите към момента на подаване  искането документи да не се засяга и си остане съгласно разпоредбата на §27 ал.1 .

			Вносители: